Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: a 33/1998. (VII. 31.) BM rendelethez
Paragraph Index: 148

10. A jelölt- és listaajánlások ellenőrzésének módjai 10.1. A számítógéppel támogatott ajánlás-ellenőrzés a települési önkormányzati képviselőnek, a polgármesternek és a kisebbségi önkormányzati képviselőnek jelölt személyek esetén a helyi, a megyei önkormányzati listák esetén a megyei, a főpolgármesternek jelöltek esetén a fővárosi személyiadat- és lakcímnyilvántartáshoz (a továbbiakban: SZL) kapcsolódóan végezhető el. A helyi számítógépes SZL nyilvántartással nem rendelkező települések esetén az ellenőrzéssel a TÁKISZ is megbízható. 10.2. Az ajánlások törvényi feltételeinek meglétét a névjegyzék, az SZL, valamint a választójoggal nem rendelkező nagykorú polgárok nyilvántartásaira támaszkodva kell ellenőrizni. 10.3. A többszörös ajánlások kiszűrése érdekében valamennyi benyújtott ajánlószelvény ellenőrzését el kell végezni. Amennyiben a többszörös ajánlás miatt a már előzőleg nyilvántartásba vett jelölt vagy lista ajánlásainak száma a szükséges alá csökken, erről értesíteni kell az illetékes választási bizottság vezetőjét. 10.4. Az egy jelöltre vagy listára vonatkozó összes ajánlószelvény feldolgozását követően az ellenőrzést végző választási iroda az ajánlószelvényeket — a számítógépes ellenőrzés eredményét tartalmazó kimutatással együtt — átadja az illetékes választási bizottságnak. 10.5. A választási bizottság döntését követően az illetékes OEVI vagy TVI gondoskodik a jelölt, illetve a lista számítógépes regisztrációjáról, szükség esetén intézkedik a jelölés megsemmisítésének átvezetéséről. 1998/70. szám

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes